text: El FS Vilafant treu l'orgull en el derbi davant el Cadaqués - Empordà
  El FS Vilafant treu l'orgull en el derbi davant el Cadaqués
  Els de Roberto Martínez superen els costaners, segons classificats, i miren la zona alta de Primera Territorial de reüll
  EMPORDA.INFO 12.12.2016 | 19:23
  Una jugada del Vilafant-Cadaqués ROSANA VIDAL
  El primer derbi oficial entre el Fricafor Vilafant i Cadaqués es va decantar pel més necessitat. Els vilafantencs, instal·lats a la zona mitjana de Primera Territorial, van sorprendre (3-2) un equip costaner que es manté a la segona posició però que deixa marxar el líder indiscutible, el Blanda de Blanes.
  Al pavelló Joel González, que va viure un bon ambient, l'equip de Roberto Martínez va capgirar el 0-1 matiner de Sam. Abans del descans, Karim i Jaouad van donar la volta en el marcador i a la represa Pedro, amb un xut per l'escaire, sentenciava el partit. Quan quedaven trenta segons per acabar els nois de Juanjo Fernández van retallar distàncies mitjançant el seu pitxitxi, Arturo García, però no van ser a temps per puntuar.